**ДОГОВОР**

**№ ............ /......................2017 год.**

Днес, ………………..... г., в гр. Габрово, между:

**ОБЩИНА Габрово** със седалище и адрес на управление: гр. Габрово - 5300, пл. „Възраждане” № 3, ЕИК 000215630, представлявана от Таня Христова – кмет на Община Габрово, наричана за краткост **ВЪЗЛОЖИТЕЛ**, от една страна

и

**„…………………………….” …….,** със седалище и адрес на управление: гр. ……………, ул. „……………………….” …….., ЕИК ………………., представлявано от …………………………, в качеството му на Управител/Изпълнителен директор, наричано за краткост **ИЗПЪЛНИТЕЛ**, от друга страна,

на основание чл. 112 от ЗОП, в резултат на проведена открита процедура за възлагане на обществена поръчка, с предмет: **“Изпълнение на необходимите информационно-комуникационни технологии (ИКТ) за модернизиране на градския транспорт в гр. Габрово”** в рамките на проект „Развитие на устойчив градски транспорт на град Габрово“, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие,обявена в изпълнение на **проект „Развитие на устойчив градски транспорт на град Габрово“, финансиран по ОПРР** и Решение № ......................от ...................................год. на **ВЪЗЛОЖИТЕЛЯ** за определяне на ИЗПЪЛНИТЕЛ, се сключи настоящият договор за следното:

**ПРЕДМЕТ**

**Чл. 1**. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши доставка и монтаж на 104 бр. електронно информационни табла /ЕИТ/, 57 бр. бордово оборудване за средствата (автобусите) от обществения градски транспорт както и изграждане на система за управление на градския транспорт, вкл. хардуер и софтуер съглано съгласнопредмета и обема, посочени в документацията за обществената поръчка,Ценово предложение и предложението за изпълнение от офертата на **ИЗПЪЛНИТЕЛЯ**, която е неразделна част от този договор, както и отстраняване на Дефекти в оферираните Гаранционните срокове.

(2) Изпълнението на договора включва доставка, монтаж и гаранционно обслужване на доставените и монтирани ЕИТ, бордови компютри и на системата за управление на градския транспорт. Техническите параметри на оборудването и изискванията към системата за обществения градски транспорт са подробно разписани в техническата спецификация към документацията по обществената поръчка и Предложението за изпълнение на изпълнителя, неразделна част от настоящия договор.

(3) Предмета на настоящия договор се изпълнява в рамките на проект „Развитие на устойчив градски транспорт на град Габрово“, финансиран по ОПРР, по проект № BG16RFOP001-1.016-0003, Договор за безвъзмездна финансова помощ № BG16RFOP001-1.016-0003-C01, по схема за предоставяне на безвъзмездна финансова помощ: BG16RFOP001-1.001-039 ”Изпълнение на интегрирани планове за градско възстановяване и развитие 2014-2020“ на Оперативна програма „Региони в растеж“ 2014-2020 /ОПРР/.

**ЦЕНА ПО ДОГОВОРА И ПЛАЩАНИЯ**

**Чл. 2.** (1) Общата цена за изпълнението на дейностите по настоящия договор е в размер на ..................... лв. /…………….........……………/ без ДДС или ..................... лв. / …………….........……………/ с ДДС, съгласно Ценовото предложение на Изпълнителя.

(2) Цената по ал. 1 се определя въз основа на подробни количествени сметки от одобрения работен проект, фиксираните цени и ценовите показатели от предлаганата цена.

(3) Цената по настоящия договор е дължима до размера на реално извършените от **ИЗПЪЛНИТЕЛЯ** и безусловно приети по реда на настоящия договор от **ВЪЗЛОЖИТЕЛЯ** дейности.

**Чл.3.** (1) Всички разноски на **ИЗПЪЛНИТЕЛЯ** по изпълнение на настоящия договор са за негова сметка и се считат включени в определената по-горе цена.

(2) Цените на отделните дейности/материали, съгласно количествено-стойностните сметки са крайни, без ДДС, и включват стойността на всички влагани материали, доставно-складови, разходи за механизация, трудови разходи, осигуровки и всякакви други преки и непреки разходи и печалбата на **ИЗПЪЛНИТЕЛЯ**. Договорените цени на видовете работи по количествено-стойностните сметки няма да бъдат променяни за целия период на изпълнение на договора.

**Чл. 4** (1) **ВЪЗЛОЖИТЕЛЯТ** заплаща цената по настоящия договор, както следва:

1**. Авансово плащане** в размер на 30 % от стойността с ДДС по чл. 2, ал. 1 от договора, платимо в срок от 30 кал. дни, след получаване на възлагателното писмо от **ИЗПЪЛНИТЕЛЯ** съгласно чл. 8, ал. 1, представяне на фактура, неотменима и безусловна гаранция, покриваща пълния размер на аванса, предварително одобрена от **ВЪЗЛОЖИТЕЛЯ**. Валидността на гаранцията за обезпечаване на авансовото плащане следва да бъде с мин. срок, срока за изпълнение посочен в чл. 8, ал. 1, удължен с 30 (тридесет) календарни дни, и се освобождава до три дни след връщане или усвояване на аванса.

2. **Окончателно плащане** в размер на70 % от общата стойност на договора до 30 (тридесет) дни след подписване на протокол за приемане на извършените дейности, след протокол за успешно проведени 72 часови проби на всички монтирани електрони информационни табла, бордови компютри и система за наблюдение и управление, представени документи удостоверяващи съответствието на доставените и монтирани елементи, гаранционни карти, инструкции и други съпътстващи монтираните елементи документи и оригинална фактура.

**Чл. 5** (1) Преди извършване на плащане към **ИЗПЪЛНИТЕЛЯ, ВЪЗЛОЖИТЕЛЯТ** извършва документална проверка и проверка на мястото на изпълнение за удостоверяване извършването на заявените за плащане дейности.

(2) Въз основа на резултатите от проверките по ал. 1 се съставя двустранен констативен протокол м/у **ВЪЗЛОЖИТЕЛ и ИЗПЪЛНИТЕЛ**.

(3) В случай на препоръки в констативния протокол по ал. 2, те са задължителни за изпълнение от **ИЗПЪЛНИТЕЛЯ** в указания в протокола срок.

(4) **ВЪЗЛОЖИТЕЛЯТ** извършва плащане, когато са изпълнени всички препоръки по ал. 3

(5) Когато **ИЗПЪЛНИТЕЛЯТ** е сключил договор/и за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/ите за изпълнените от тях работи, които са приети по реда и при условията на настоящия договор.

**Чл. 6** **ИЗПЪЛНИТЕЛЯТ** се задължава при съставянето и издаването на разходооправдателни документи по настоящия договор да включват текст *„Разходът е по договор за безвъзмездна помощ № BG16RFOP001-1.016-0003-C01 от 17.07.2017 г. по ОПРР 2014-2020 г.”.*

**Чл. 7** (1) Сметка на Община Габрово, по която се превеждат съгласно изискванията на т. 41 и т. 41.1 от ДДС № 07/04.04.2008 г. на Министерството на финансите подлежащите на възстановяване неусвоени средства от **ИЗПЪЛНИТЕЛЯ**, както и натрупаните лихви, неустойки и глоби, както и суми по нередности, в изпълнение на настоящия договор е:

IBAN BG87STSA93003210003810

BIC STSABGSF

Банка ДСК АД Финансов център Габрово

(2) **ИЗПЪЛНИТЕЛЯТ** се задължава да открие отделна банкова сметка за получаване на плащанията от **ВЪЗЛОЖИТЕЛЯ** по този договор и при приключване изпълнението на договора да представи банково извлечение от откритата сметка за натрупаните лихви, съгласно ал. 1.

**НАЧАЛО И СРОК ЗА ИЗПЪЛНЕНИЕ НА ДОГОВОРА.**

**Чл.8** (1) Изпълнението на видовете дейности по настоящия договор е съгласно предложения от **ИЗПЪЛНИТЕЛЯ** срок от .............. **календарни дни**, считано от датата на получаване на възлагателното писмо от **ИЗПЪЛНИТЕЛЯ** и график за изпълнение на поръчката, неразделна част от настоящия договор.

1. При спиране на дейностите по нареждане на общински или държавен орган, както и по обективни причини, за които **ИЗПЪЛНИТЕЛЯТ** няма вина, срокът по ал. 1 се удължава съответно с периода на спирането.
2. Забавянето на плащанията от страна на **ВЪЗЛОЖИТЕЛЯ** не е основание за спиране или забавяне на строително-монтажните работи от страна на **ИЗПЪЛНИТЕЛЯ**.

(4) Предметът на договора се счита за изпълнен на датата, на която е подписан протокол за приемане на извършените дейности след протокол за успешно проведени 72 часови проби всички монтирани електрони информационни табла, бордови компюрти и система за наблюдение и управление.

(5) Изпълнението на настоящия договор се контролира и приема от комисия, назначена от **ВЪЗЛОЖИТЕЛЯ**, в чийто състав се включват лица с необходимата професионална компетентност съобразно предмета на договора.

**ПРАВА И ЗАДЪЛЖЕНИЯ НА СТРАНИТЕ**

**Чл. 9** (1) **ИЗПЪЛНИТЕЛЯТ** да изпълни възложената му работа в обем и качествено, в съответствие с изискванията на **ВЪЗЛОЖИТЕЛЯ**, при спазване условията и сроковете на този договор.

(2) **ИЗПЪЛНИТЕЛЯТ** се задължава да спазва разпоредбите на действащото законодателство, отнасящо се до предмета на договора, включително законодателството в областта на държавните помощи, обществените поръчки, осигуряването на равни възможности, докладване на нередности и опазването на околната среда.

(3) **ИЗПЪЛНИТЕЛЯТ** се задължава да изпълни предмета на договора с присъщата грижа, ефективност, прозрачност и добросъвестност, в съответствие с най-добрите практики и в съответствие с условията на настоящия договор, като мобилизира всички финансови, човешки и материални ресурси, необходими за цялостното му изпълнение, съгласно приложимото законодателство.

(4) **ИЗПЪЛНИТЕЛЯ**Т се задължава да изпълнява задълженията си самостоятелно без подизпълнители/съвместно със следните подизпълнители, посочени в офертата му:

…………………………………………………………………………………………………………………………………………..........................................................................................................…………………………………..........................................................................................................

(5) Единствено **ИЗПЪЛНИТЕЛЯ**Т е отговорен пред **ВЪЗЛОЖИТЕЛЯ** за изпълнение предмета на договора, включително и при наличието на подизпълнители.

(6) **ИЗПЪЛНИТЕЛЯ**Т се задължава да информира **ВЪЗЛОЖИТЕЛЯ** за всички пречки, възникващи в хода на изпълнението;

(7) **ИЗПЪЛНИТЕЛЯТ** е длъжен в срок до 3 дни от сключването на договор за подизпълнение или на допълнително споразумение към него, или на договор, с който се заменя, посочен в офертата подизпълнител, да представи на **ВЪЗЛОЖИТЕЛЯ** копие от договора или допълнителното споразумение заедно с доказателства, че са изпълнени условията по чл. 66, ал. 2 и ал. 11 от ЗОП.

**Чл. 10.** (1) **ИЗПЪЛНИТЕЛЯТ** се задължава да осигури всички необходими материали, детайли, конструкции, както и всичко друго, необходимо за дейността.

(2) **ИЗПЪЛНИТЕЛЯТ** се задължава да осигури необходимата механизация.

(3) **ИЗПЪЛНИТЕЛЯТ** се задължава да отстранява посочените от **ВЪЗЛОЖИТЕЛЯ** недостатъци и пропуски в изпълнението за своя сметка във възможно най-кратък срок.

**Чл. 11.** (1) **ИЗПЪЛНИТЕЛЯТ** поема и следните задължения:

1. да изпълни всички дейности, възложени му с настоящия договор, точно, пълно, качествено, по реда и в сроковете, указани в него, при спазване на действащата нормативна уредба;

2. да спазва сроковете за отстраняване на възникнал проблем през целия гаранционен период, включително и след приключване на настоящия договор.

3. да обезпечи необходимите за работата му финансови, човешки, материални ресурси, машини и съоръжения, необходими за цялостното изпълнение на настоящия договор;

4. да използва при изграждането на системата и предаде на ВЪЗЛОЖИТЕЛЯ техниката/оборудването в състояние, отговарящо на следните изисквания:

а) техниката да е нова;

б) да е окомплектована с необходимите експлоатационни документи (гаранционни карти, инструкции за експлоатация и др.);

в) да представи сертификати, декларации или други документи (доказващи качеството) от производителите, неразделна част от документацията, придружаваща доставките.

5. да спазва изискванията за безопасност на труда, пожарна безопасност и всички други изисквания, въведени със законови и подзаконови нормативни актове в приложимата област;

6. да представя на документи, декларации за експлоатационни показатели/за характеристики на продукти, удостоверяващи, че влаганите в материали и изделия, отговарят на нормативно установените изисквания за качество и съответствие.

7. след заявка от Възложителя и внедряване на системата, **ИЗПЪЛНИТЕЛЯТ** се задължава да обучи мин. 2 експерти на Възложителя по отношение на конфигурацията и функционалността на инсталираното оборудване, както и за работа със системата;

8. да извърши за своя сметка всички работи по отстраняването на виновно допуснати грешки, недостатъци/некачествено изпълнение и др., констатирани от представителите на **ВЪЗЛОЖИТЕЛЯ**, от органи на държавна власт и др.;

9. да отстрани за своя сметка всички установени дефекти и недостатъци при извършване на възложените дейности в указания му от **ВЪЗЛОЖИТЕЛЯ** срок по чл. 17, ал. 4 от настоящия договор;

10. да предаде на **ВЪЗЛОЖИТЕЛЯ** пълен комплект документи за обектите при приемането му от съответните органи;

11. да уведомява своевременно писмено **ВЪЗЛОЖИТЕЛЯ** винаги, когато има опасност от забавяне или нарушение на изпълнението на обектите;

12. да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт;

13. да съхранява и запази поверителността на всички предоставени във връзка с изпълнението на настоящия договор документи, информация или други материали;

14. да изпълни в указаните срокове всички препоръки, направени от страна на **ВЪЗЛОЖИТЕЛЯ**, в резултат на направена документална проверка или проверка на място;

15. да участва в огледи на обекта, съвместно с **ВЪЗЛОЖИТЕЛЯ**, в рамките на гаранционните срокове, с цел установяване на проявили се дефекти, описването им в протокол и предприемане на мерки по отстраняването им;

16. да отстрани за своя сметка всички установени дефекти при извършване на огледите по т. 15 в указания му от **ВЪЗЛОЖИТЕЛЯ** срок, определен в съответния протокол.

17. при неизпълнение на срока по предходната точка се пристъпва към прилагане на текстовете по чл. 18 и чл. 15, ал. 9 да усвоим от гаранцията от настоящия договор.

19. да изпълнява горепосочените и всички други задължения, установени в настоящия договор, с грижата на добър търговец.

(2) При изпълнение предмета на договора **ИЗПЪЛНИТЕЛЯТ** се задължава да използва лицата, посочени в Списък на техническите лица, които ще участват при изпълнение на поръчката, неразделна част от настоящия договор.

(3) Промяната на експерти от екипа на **ИЗПЪЛНИТЕЛЯ** се допуска само след предварително писмено съгласие на ВЪЗЛОЖИТЕЛЯ и при наличие на обективни причини за това (прекратяване на трудово правоотношение, придобиване на трайна нетрудоспособност, смърт и др.). Предложеният нов експерт трябва да притежава еквивалентни образование, квалификация и опит.

(4) При необходимост от промени в одобрения инвестиционен проект **ИЗПЪЛНИТЕЛЯТ** съгласува тези промени с ВЪЗЛОЖИТЕЛЯ

(5) Преди влагането на материали и елементи, предмет на архитектурното решение (настилки, осветителни тела, съоръжения и др.) **ИЗПЪЛНИТЕЛЯТ** трябва да ги съгласува с **ВЪЗЛОЖИТЕЛЯ**, като при поискване от **ВЪЗЛОЖИТЕЛЯ** представя мостри.

(6) **ИЗПЪЛНИТЕЛЯТ** се задължава да поеме цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на настоящия договор или като последица от него, включително и за вреди, причинени на трети лица от неговите подизпълнители, ако ползва такива.

(7) Всички вреди, нанесени на трети лица при изпълнение на договора, се заплащат от **ИЗПЪЛНИТЕЛЯ.**

(8) **ИЗПЪЛНИТЕЛЯТ** по време на изпълнението на предмета на поръчката не трябва да допуска повреди или разрушения на инженерната и друга инфраструктура вътре и извън границите на обекта.

(9) **ИЗПЪЛНИТЕЛЯТ** съгласува започването и изпълнението на строителните работи, когато такива се налагат, с експлоатационните дружества и уточнява на място с представители на тези дружества точното местоположение на съществуващите подземни проводи и съоръжения и прилага дължимата грижа и съответните приложими технологии преди започване и по време на необходимите изкопните работи. Всички разходи в тази връзка са за сметка на **ИЗПЪЛНИТЕЛЯ.**

(10) В случай че по своя вина **ИЗПЪЛНИТЕЛЯТ** причини щети по ал. 8 и ал. 9, то възстановяването им е за негова сметка.

(11) Всички санкции, наложени от общински и държавни органи във връзка с изпълнение на работите, предмет на настоящия договор, са за сметка на **ИЗПЪЛНИТЕЛЯ.**

(12) **ВЪЗЛОЖИТЕЛЯТ** не отговаря за щети или понесени вреди от персонала или имуществото на **ИЗПЪЛНИТЕЛЯ** през време на изпълнението на настоящия договор или като последица от него, като **ИЗПЪЛНИТЕЛЯТ** не може да иска промяна на цената по настоящия договор за компенсиране на такава щета или вреда.

(14) **ВЪЗЛОЖИТЕЛЯТ** не носи отговорност, произтичащата от искове или жалби вследствие нарушение на нормативни изисквания, действия или бездействия от страна на **ИЗПЪЛНИТЕЛЯ**, неговите подизпълнители, служители или лица, подчинени на неговите служители, или в резултат на нарушение на правата на трети лица.

(15) **ИЗПЪЛНИТЕЛЯТ** се задължава да не допуска замърсяване на улици и околната среда, да осигурява опазване на дърветата, тротоарите и площадките. Санкциите при констатирани нарушения са за сметка на **ИЗПЪЛНИТЕЛЯ.**

(16) Ако за изпълнението на договора се налага **ИЗПЪЛНИТЕЛЯТ** да ползва взривни, горивни и/или други опасни материали, представляващи заплаха за здравето и сигурността на населението, същият е длъжен да спазва стриктно действащите разпоредби в Република България.

(17) При изпълнението на договора да спазва изискванията на Наредба № 3 от 09.06.2004г. за устройството на електрическите уредби и електропроводните линии, а захранването на ЕИТ да се осъществява в присъствието на представител на собственика на захранващото табло и на ВЪЗЛОЖИТЕЛЯ

(18) По време на изпълнението на дейностите по настоящия договор **ИЗПЪЛНИТЕЛЯТ** е длъжен да участва при своевременното съставяне на необходимите актове и протоколи.

**Чл. 12.** **ИЗПЪЛНИТЕЛЯТ** има право:

1. Да иска от **ВЪЗЛОЖИТЕЛ**Я необходимото съдействие за изпълнение на възложените по настоящия договор дейности, предмет на настоящия договор;

2. Да иска от **ВЪЗЛОЖИТЕЛЯ** приемане на възложените дейности, предмет на настоящия договор, в случай че са изпълнени точно и качествено, в съответствие с техническата спецификация, приетата оферта и предлагана цена, и всички действащи към момента закони, правилници, нормативи и стандарти, касаещи изпълнението на обекти от такъв характер, при условията и по реда на настоящия договор;

3. Да получи съответното възнаграждение за изпълнение на настоящия договор при условията и по реда на настоящия договор.

**Чл. 13.** **ВЪЗЛОЖИТЕЛЯТ** е длъжен:

1. да осигури имота, в който ще се извършват дейностите.

2. Да предостави на **ИЗПЪЛНИТЕЛЯ** своевременно всички налични документи и разрешителни, позволяващи законосъобразното започване на дейностите;

3. Да окаже необходимото съдействие на **ИЗПЪЛНИТЕЛЯ** за изпълнение на възложените му работи;

4. Да приеме изработеното от **ИЗПЪЛНИТЕЛЯ**, ако то е извършено по реда и при условията на настоящия договор;

5. Да заплати на **ИЗПЪЛНИТЕЛЯ** извършените дейности, съобразно уговорените срокове и начини.

**Чл. 14.** (1) **ВЪЗЛОЖИТЕЛЯТ** има право:

1. Да оказва текущ контрол върху изпълнението на възложените дейности, без да създава пречки на **ИЗПЪЛНИТЕЛЯ;**

2. Да анализира и оценява работата на **ИЗПЪЛНИТЕЛЯ** и да изисква нейното своевременно усъвършенстване или подобряване;

3. Да иска от **ИЗПЪЛНИТЕЛЯ** да изпълни възложената работа в срок и без отклонения от условията на настоящия договор.

(2) **ВЪЗЛОЖИТЕЛЯТ** си запазва правото да не заплаща некачествено изпълнените дейности или изпълнените с некачествени материали до отстраняване на тези недостатъци от или за сметка на **ИЗПЪЛНИТЕЛЯ.**

(3) Недостатъците по предходната алинея се отстраняват до изтичане за изпълнение на договора или в определен от **ВЪЗЛОЖИТЕЛЯ** подходящ срок. Срокът за отстраняване на недостатъците се определя с предписание на **ВЪЗЛОЖИТЕЛЯ** в съответния констативен акт и не може да бъде по-кратък от 7 дни.

(4) Ако **ИЗПЪЛНИТЕЛЯТ** не отстрани недостатъците в определения по предходната алинея срок, **ВЪЗЛОЖИТЕЛЯТ** има право да възложи отстраняването им на друго физическо или юридическо лице, като направените разходи, доказани със съответните документи, са за сметка на **ИЗПЪЛНИТЕЛЯ.** **ВЪЗЛОЖИТЕЛЯТ** може да приспадне разходите по тази алинея от стойността окончателното плащане по настоящия договор.

(5) С разпоредбите на предходните алинея не се засягат правата, които ВЪЗЛОЖИТЕЛЯТ притежава по чл. 265 от Закона за задълженията и договорите.

**ГАРАНЦИИ**

**Чл. 15** (1) За обезпечаване изпълнението на настоящия договор**,** при подписването му, **ИЗПЪЛНИТЕЛЯТ** представя гаранция за изпълнение в размер на 5% от стойността на настоящия договор без ДДС в полза на ВЪЗЛОЖИТЕЛЯ като безусловна и неотменима банкова гаранция, застраховка или парична сума. Гаранцията за изпълнение започва да тече от сключване на настоящия договор, и е със срок на валидност 24 месеца след съставяне на протоколите за приемане изпълнението на договора, съгласно чл. 8, ал 4 от настоящия договор.

(2) Гаранцията, когато е парична сума, се внася по сметка на **ВЪЗЛОЖИТЕЛЯ**:

Банка ДСК АД Финансов център Габрово

IBAN:BG52STSA93003305016910

BIC:.STSABGSF

(3) В случай че гаранцията за изпълнение е под формата на банкова гаранция и за банката, издала гаранцията, бъде открито производство по несъстоятелност, респективно бъде установено, че същата е неплатежоспособна или свръхзадължена, или й се отнеме лицензът, или откаже да заплати предявената от **ВЪЗЛОЖИТЕЛЯ** сума, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** се задължава да предостави, в срок до 5 (пет) работни дни от направеното искане, съответната заместваща гаранция от друга банкова институция, съгласувана с **ВЪЗЛОЖИТЕЛЯ**. В този случай **ВЪЗЛОЖИТЕЛЯТ** освобождава първата предоставена гаранция

(4) В случай че срокът на банковата гаранция изтича преди пълното уреждане на отношенията на страните по този договор, **ВЪЗЛОЖИТЕЛЯТ** има право да поиска удължаване на срока и/или изплащането й от банката-гарант, и да я трансформира в безлихвен паричен депозит по сметките си, като задържи депозита до окончателното уреждане на своите претенции.

(5) Условията по ал. 3 и 4 се прилагат и в случай на гаранция, представена под формата на застраховка.

(6) При претенции на трети засегнати лица към **ВЪЗЛОЖИТЕЛЯ** по повод понесени вреди, причинени от действията или бездействията на **ИЗПЪЛНИТЕЛЯ, ВЪЗЛОЖИТЕЛЯТ** има право да ползва гаранцията за изпълнение за удовлетворяването им или да я задържи до доказване на основателността им от компетентните органи.

(7) **ВЪЗЛОЖИТЕЛЯТ** задържа паричната гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

(8) Гаранцията не освобождава **ИЗПЪЛНИТЕЛЯ** от отговорност за загуби на **ВЪЗЛОЖИТЕЛЯ** над сумата на обезпечението. Размерът на отговорността за неизпълнението, който не се обхваща от размера на гаранцията, за разликата до пълния размер на действителните вреди се реализира по предвидения в закона ред.

(9) Гаранцията за изпълнение на договора ще бъде възстановена/освободена в срок до 30 (тридесет) дни след изтичане на срока по ал. 1. В този срок може да бъде усвоена при констатиране на дефект или в случай, че се констатира, че при извършване на работата **ИЗПЪЛНИТЕЛЯТ** се е отклонил от поръчката, и откаже да отстрани недостатъците в указания срок.

(10) **ВЪЗЛОЖИТЕЛЯТ** не дължи лихви върху сумата по гаранцията за изпълнение на договора за времето, в което я държи правомерно.

**Чл. 16** В случай че **ИЗПЪЛНИТЕЛЯТ** не започне изпълнението на настоящия договор в указаните срокове или договорът бъде прекратен поради неизпълнение от негова страна на някое от задълженията по него, **ВЪЗЛОЖИТЕЛЯТ** има право да задържи представената гаранция за изпълнение.

**Чл. 17** (1) Гаранционните срокове, съгласно предложението за изпълнение на поръчката са:

* *Гаранционен срок на Електронно информационно табло (ЕИТ): ................ месеца;*
* *Гаранционен срок на Бордово оборудване.................... месеца;*
* *Гаранционен срок на Система за автоматично позициониране на превозните средства на градския транспорт ............................. месеца;*
* *Гаранционен срок на Оборудване за контролен център ............................. месеца;*
* *Гаранционен срок на Сървърно оборудване............................. месеца;*
* *Гаранционен срок на Извършените монтажни работи .............................. месеца.*

Изпълнителят не носи отговорност по гаранционните срокове:

(а) при неспазване на инструкциите по експлоатация, поддържане и съхранение;

(б) при некачествени материали, вложени от Възложителя, без знанието на Изпълнителя;

(в) за последствия в резултат от изменения или ремонти извършени от Възложителя или трети лица, в случай че не са по искане, или с одобрението на и по инструкции, и под контрол на Изпълнителя.

(2) Гаранционните срокове започват да текат от деня на подписване на протокол за успешно проведени 72 часови проби

(3) Извършените работи по отстраняване на дефектите и недостатъците, появили се в гаранционния срок, са за сметка на **ИЗПЪЛНИТЕЛЯ**.

(4) **ИЗПЪЛНИТЕЛЯТ** се задължава да отстрани за своя сметка появили се дефекти в гаранционния срок в срок до 48 (четиридесет и осем) часа, считано от момента на уведомяване. В случаите, когато този срок не може да бъде спазен с оглед характера на недостатъците и/или повредите, същите се описват в двустранен протокол, като се посочва и срокът за отстраняването им и се **предоставя** оборудване, което временно да замени повреденото.

(5) Уведомлението по горната алинея се извършва от представител на ВЪЗЛОЖИТЕЛЯ, като то се изпраща на **ИЗПЪЛНИТЕЛЯ** по факс: ................................... или по електронна поща със следния адрес: ...............................................................................

**Чл. 18** В случай че **ИЗПЪЛНИТЕЛЯТ** не предприеме действия за отстраняване на дефектите и недостатъците, констатирани в гаранционния срок, и/или не ги отстрани в съгласуван с **ВЪЗЛОЖИТЕЛЯ** срок, **ВЪЗЛОЖИТЕЛЯТ** може да възложи отстраняването им на друго физическо или юридическо лице, като направените разходи, доказани със съответните документи, са за сметка на **ИЗПЪЛНИТЕЛЯ**.

**Чл. 19** 3а проявили се дефекти и недостатъци в гаранционния срок **ВЪЗЛОЖИТЕЛЯТ** отправя писмена покана, в която определя място, дата и час за съставяне на протокол. Незабавно след съставяне на протокола **ИЗПЪЛНИТЕЛЯТ** следва да пристъпи към отстраняване на дефектите или на недостатъците. В противен случай **ВЪЗЛОЖИТЕЛЯТ** има право да приложи чл. 18 от настоящия договор и/или чл. 15, ал. 9 договора.

**КОНТРОЛ**

**Чл. 20** Контролът по изпълнението на дейностите ще се осъществява от **ВЪЗЛОЖИТЕЛЯ**.

**НЕИЗПЪЛНЕНИЕ. ОТГОВОРНОСТ**

**Чл. 21** (1) При неизпълнение на този договор всяка от страните дължи обезщетение за причинените вреди, при условията на гражданското и търговското законодателство.

(2) Изплащането на неустойките по този раздел не лишава изправната страна от правото да търси обезщетение по общия ред за всички действително причинени вреди при или по повод изпълнението на настоящия договор.

**Чл. 22** (1) **ИЗПЪЛНИТЕЛЯТ** отговаря за действията на трети лица, допуснати от него до обекта (без контролните органи), като за свои действия.

(2) **ИЗПЪЛНИТЕЛЯТ** носи отговорност и заменя за своя сметка, вложените материали, които не са с необходимото качество и/или влошават качеството на извършените дейности на обектите като цяло.

**Чл. 23** (1) При неспазване срока за изпълнение на предмета на настоящия договор **ИЗПЪЛНИТЕЛЯТ** дължи неустойка в размер на 0,2% от договореното възнаграждение за всеки просрочен ден, но не повече от 20% (двадесет процента) общо.

(2) При неспазване срока по чл. 17, ал. 4 от настоящия договор **ИЗПЪЛНИТЕЛЯТ** дължи неустойка в размер на 0,05 % от договореното възнаграждение за всеки час, но не повече от 10% (десет процента) за съответния дефект.

(3) При забава на плащане от страна на **ВЪЗЛОЖИТЕЛЯ**, същият дължи на **ИЗПЪЛНИТЕЛЯ** неустойка в размер на законната лихва върху фактурираната стойност.

**Чл. 24** Изплащането на каквато и да е неустойка по настоящия договор не лишава **ВЪЗЛОЖИТЕЛЯ** от правото да търси реално изпълнение и обезщетение за претърпени вреди.

**НЕПРЕОДОЛИМА СИЛА**

**Чл. 25** (1) Страните по настоящия договор не дължат обезщетение за претърпени вреди и пропуснати ползи, ако те са причинени в резултат на непреодолима сила.

(2) „Непреодолима сила" по смисъла на този договор са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.

**Чл. 26** (1) Страната, която не може да изпълни задължението си поради непреодолима сила, е длъжна в тридневен срок от настъпването й да уведоми другата страна писмено в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

(2) Ако страната, която е следвало да изпълни свое задължение по настоящия договор, е била в забава преди настъпване на непреодолима сила, тя не може да се позовава на непреодолима сила за периода на забава преди настъпването й.

**Чл. 27** (1) Не е налице непреодолима сила, ако съответното събитие е следствие на неположена грижа от страна на изпълнителя и при полагане на дължимата грижа то може да бъде преодоляно.

(2) Не представлява "непреодолима сила" събитие, причинено по небрежност или чрез умишлено действие на страните или на техни представители и/или служители, както и недостигът на парични средства.

(3) Докато трае непреодолимата сила, изпълнението на задълженията и свързаните с тях насрещни задължения се спира.

**Чл. 28** При спиране на дейностите вследствие на непреодолима сила предвидените срокове се увеличават със срока на спирането.

**ОТЧЕТНОСТ И ТЕХНИЧЕСКИ И ФИНАНСОВИ ПРОВЕРКИ**

**Чл. 29** **ИЗПЪЛНИТЕЛЯТ** се задължава да води точна и редовна документация и счетоводна отчетност, отразяващи изпълнението на настоящия договор.

**Чл. 30** (1) **ИЗПЪЛНИТЕЛЯТ** се задължава да съхранява, осигурява и предоставя при поискване от УО на ОПРР, Сертифициращия орган, Одитния орган, Европейската сметна палата, органи на Европейската комисия, Дирекция „Защита на финансови интереси на Европейския съюз“, МВР (АФКОС) и други национални одитни и контролни органи всички документи за проектите, за период от три години, считано от 31 декември след предаване към Европейската комисия на окончателните документи по приключването на ОПРР 2014-2020 г. Този срок се прекъсва в случай на съдебни процедури или по надлежно обосновано искане от страна на Европейската комисия.

(2) Документите по ал. 1 трябва да се съхраняват на достъпно място и да са архивирани по начин, който улеснява проверките от компетентните органи.

(3) Документите по ал. 1 се съхраняват и след изтичането на сроковете по ал. 1, в случай, че има съдебни, административни или следствени производства, до приключването им или при надлежно обосновано искане на Европейската комисия, или когато националното законодателство указва това.

**Чл. 31** (1) При проверки на място от страна на УО на ОПРР, Сертифициращия орган, Одитния орган, Европейската сметна палата, органи на Европейската комисия, Дирекция „Защита на финансови интереси на Европейския съюз“, МВР (АФКОС) и други национални одитни и контролни органи **ИЗПЪЛНИТЕЛЯТ** се задължава да осигури присъствието на свой представител, както и да осигури: достъп до помещения, преглед на документи, удостоверяващи направените разходи в рамките на предоставената безвъзмездна финансова помощ, както и всякаква друга информация, свързана с изпълнението на проекта и сключения договор.

(2) **ИЗПЪЛНИТЕЛЯТ** е длъжен да допуска УО на ОПРР, Сертифициращия орган, националните одитиращи и контролни органи, Дирекция „Защита на финансовите интереси на Европейския съюз", МВР (АФКОС), Европейската комисия, Европейската служба за борба с измамите, Европейската сметна палата и/или техни представители и външни одитори, извършващи проверки, да проверяват, посредством проучване на документацията му или проверки на място, изпълнението на проекта, и да проведат пълен одит, при необходимост, въз основа на разходнооправдателните документи, приложени към счетоводните отчети, счетоводната документация и други документи, свързани с финансирането на проекта. Тези проверки могат да се провеждат в срок до 3 (три) години след приключването на Оперативната програма по отношение на договорите за предоставяне на безвъзмездна финансова помощ по Европейските структурни и инвестиционни фондове в съответствие с изискванията на Регламент № 1303/2013 г. на Съвета, както и до приключване на евентуални административни, следствени или съдебни производства.

(3) Освен указаното в ал.2, **ИЗПЪЛНИТЕЛЯТ** е длъжен да допусне УО на ОПРР, Сертифициращия орган, националните одитиращи органи, Европейската служба за борба с измамите и/или техни представители и външни одитори, извършващи проверки съгласно член 15, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство.

(4) За изпълнение на целта по ал. 2 **ИЗПЪЛНИТЕЛЯТ** е длъжен да предостави на служителите или представителите на УО на ОПРР, Сертифициращия орган, националните одитиращи и контролни органи, Дирекция „Защита на финансовите интереси на Европейския съюз", МВР (АФКОС), Европейската комисия, Европейската служба за борба с измамите, Европейската сметна палата и външни одитори достъп до местата, където се осъществява проектът, в това число и достъп до неговите информационни системи, както и до всички документи и бази данни, свързани с финансово-техническото управление на проекта, както и да направи всичко необходимо, за да улесни работата им. Достъпът, предоставен на служителите или представителите на УО на ОПРР, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори, трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са архивирани по начин, който улеснява проверката, а Бенефициентът следва да уведоми УО на ОПРР за точното им местонахождение.

(5) **ИЗПЪЛНИТЕЛЯТ** гарантира, че правата на УО на ОПРР, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори ще се упражняват равноправно, при еднакви условия и в съответствие с еднакви правила и по отношение на неговите изпълнители.

(6) **ИЗПЪЛНИТЕЛЯТ** е длъжен да поддържа система за деловодство, архивиране и съхраняване на документите, свързани с изпълнението на договора, в съответствие с указанията на Ръководителя на УО на ОПРР.

**Чл. 32** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** и/или на лицата, надлежно упълномощени от него, Управляващия орган и Сертифициращия орган, цялата необходима информация за изпълнението на настоящия договор, в срок до 3 работни дни от поискването й.

**Чл. 33** С подписването на настоящия договор **ИЗПЪЛНИТЕЛЯТ** декларира своето съгласие компетентният орган по приходите (по месторегистрация на **ИЗПЪЛНИТЕЛЯ**) да предоставя информация за него при поискване от страна на Управляващия орган и/или Сертифициращия орган.

**КОНФЛИКТ НА ИНТЕРЕСИ И КОДЕКС ЗА ЕТИЧНО ПОВЕДЕНИЕ**

**Чл. 34** (1) Изпълнявайки дейностите по този договор, **ИЗПЪЛНИТЕЛЯТ** се задължава както той, така и неговите служители да спазват определени изисквания относно конфликт на интереси и кодекс за етично поведение.

(2) По смисъла на настоящия договор конфликт на интереси е налице при възникване на обстоятелствата, посочени в чл. 52, параграф 2, изречение второ от Регламент на Съвета (ЕО, Евратом) № 1605/2002 от 25 юни 2002 г. относно финансовите разпоредби, приложими за общия бюджет на Европейската общност, изменен с Регламент на Съвета (ЕО, Евратом) № 1995/2006 от 13 декември 2006 г.

**Чл. 35** (1) **ИЗПЪЛНИТЕЛЯТ** се задължава да предприеме всички необходими: мерки, за да предотврати или прекрати всяка ситуация, която може да компрометира независимото и обективно изпълнение на настоящия договор.

(2) **ВЪЗЛОЖИТЕЛЯТ** си запазва правото да се увери, че тези мерки са адекватни и може да изиска предприемането на допълнителни мерки, ако това е необходимо.

**Чл. 36** (1) **ИЗПЪЛНИТЕЛЯТ** се задължава да направи така, че неговите служители, включително и ръководните кадри, не са поставени в ситуация, която може да доведе до конфликт на интереси.

(2) **ИЗПЪЛНИТЕЛЯТ** се задължава да смени, незабавно и без компенсация от Възложителя, всеки свой служител, който участва в изпълнението на настоящия договор и е изложен на такава ситуация.

**Чл. 37** (1) **ИЗПЪЛНИТЕЛЯТ** се задължава да се въздържа от всякакви контакти, които биха компрометирали неговата независимост, или независимостта на персонала му.

(2) В случай че **ИЗПЪЛНИТЕЛЯТ** не поддържа такава независимост, **ВЪЗЛОЖИТЕЛЯТ** може да прекрати настоящия договор.

**Чл. 38.** (1) **ИЗПЪЛНИТЕЛЯТ** се задължава да действа във всеки един момент лоялно и безпристрастно в съответствие с правилата и/или кодекса за етично поведение, както и да спазва подобаваща дискретност.

(2) **ИЗПЪЛНИТЕЛЯТ** се задължава да се въздържа от всякакви публични изявления във връзка с настоящия договор, направени без предварителното писмено съгласие на **ВЪЗЛОЖИТЕЛЯ**, както и от ангажиране с дейност, което влиза в разрез със задълженията му към **ВЪЗЛОЖИТЕЛЯ** по договора.

(3) **ИЗПЪЛНИТЕЛЯТ** се задължава да не ангажира **ВЪЗЛОЖИТЕЛЯ** по какъвто и да е начин без предварителното му писмено съгласие и трябва, когато това се налага, да изясни това свое задължение пред трети лица.

**Чл. 39.** В случай че **ИЗПЪЛНИТЕЛЯТ** или някой от неговите подизпълнители, персонал, агенти или служител предложи да даде, или се съгласи да предложи или даде, или даде на което и да било лице подкуп, подарък, пари за благодарност или комисионна като стимул или награда за това, че е направил или се е въздържал да направи действие във връзка с настоящия договор, или за това, че е бил благосклонен или неблагосклонен към дадено лице във връзка с този договор с **ВЪЗЛОЖИТЕЛЯ**, **ВЪЗЛОЖИТЕЛЯТ** може да прекрати настоящия договор, без това да е в ущърб на изпълнимите права на **ИЗПЪЛНИТЕЛЯ** по него.

**Чл. 40** **ИЗПЪЛНИТЕЛЯТ** се задължава да не извлича пряка или непряка изгода от каквито и да било възнаграждения за права, парични възнаграждения, или комисионни във връзка с патентован или защитен артикул, или процес, използван при или за целите на настоящия договор, без предварителното писмено съгласие на **ВЪЗЛОЖИТЕЛЯ**.

**Чл. 41** **ИЗПЪЛНИТЕЛЯТ** се задължава, както той, така и неговите служители да запазят професионална тайна по време на изпълнение на настоящия договор, както и след приключването му.

**Чл. 42** **ИЗПЪЛНИТЕЛЯТ** се задължава, освен с предварителното писмено съгласие на Възложителя, нито той, нито назначеният или ангажиран от него персонал да предават на което и да било физическо или юридическо лице конфиденциална информация, която им е била разкрита или която са открили, както и да правят обществено достояние информация относно препоръките, направени по време на или като резултат от изпълнението на този договор.

**Чл. 43** **ИЗПЪЛНИТЕЛЯТ** се задължава както той, така и назначеният или ангажиран от него персонал, да не ползват в ущърб на **ВЪЗЛОЖИТЕЛЯ** информацията, която им е била предоставена и която е резултат от проучванията, тестовете и изследванията, проведени по време на и за целите на изпълнение на настоящия договор.

**Чл. 44** (1) **ИЗПЪЛНИТЕЛЯТ** се задължава изпълнението на настоящия договор да не води до необичайни комерсиални разходи.

(2) В случай че се появят такива комерсиални разходи, настоящият договор ще бъде прекратен.

(3) Необичайни комерсиални разходи по смисъла на този договор са комисионни, които не са упоменати в договора или не произлизат от правомерно сключен договор във връзка с този договор, комисионни, които не са платени в замяна на действително извършена услуга, работа или доставка, комисионни, изплатени на получател с неясна самоличност, или комисионни, изплатени на **ВЪЗЛОЖИТЕЛЯ**.

(4) При поискване, **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ**, удостоверяващи доказателства във връзка с условията, при които се изпълнява настоящия договор, при спазване разпоредбите на действащото българско законодателство,

(5) **ВЪЗЛОЖИТЕЛЯТ** има право да проведе всички документални проверки, които счита за необходими, за да намери доказателства в случай, че има подозрение за необичайни комерсиални разходи.

**Чл. 45** **ИЗПЪЛНИТЕЛЯТ** е длъжен да уведоми незабавно **ВЪЗЛОЖИТЕЛЯ** за всеки конфликт на интереси, който се появи по време на изпълнението на настоящия договор, или когато е налице неспазване на клаузите за етично поведение.

**Чл. 46** Изискванията за Конфликт на интереси и кодекс за етично поведение се прилагат по начин който не нарушава императивните разпоредби на действащото българско законодателство.

**ПУБЛИЧНОСТ И ИНФОРМИРАНЕ**

**Чл. 47** (1) **ИЗПЪЛНИТЕЛЯТ** се задължава да предприеме всички необходими стъпки за популяризиране на факта, че проектът се съфинансиран от Европейския фонд за регионално развитие.

(2) Предприетите мерки по ал. 1 трябва да са съобразени със съответните правила за информиране и публичност, предвидени в чл. 8 от Регламент на Комисията 1828/2006 г. и приложение 1 към него, и в Единен наръчник на бенефициента за прилагане на правилата за информация и комуникация 2014 – 2020 г.

**Чл. 48** **ИЗПЪЛНИТЕЛЯТ** се задължава да посочва финансовия принос на Европейския фонд за регионално развитие, предоставен чрез Оперативна програма „Региони в растеж" 2014- 2020 г., в каквато и да било форма и в каквото и да е средство за масова информация, в това число и в Интернет, и в каквито и да са документи, свързани с изпълнението на настоящия договор. Той трябва да използва логото на ЕС и логото на Оперативна програма „Региони в растеж“ 2014 – 2020 г. Всеки документ, в каквато и да било форма, трябва да съдържа следното заявление: “Този документ е създаден в рамките на проект „.......................”, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от <наименование на Изпълнителя> и при никакви обстоятелства не може да се счита, че този документ отразява официалното становище на Европейския съюз и Управляващия орган на ОПРР 2014-2020 г.”

**КОНФИДЕНЦИАЛНОСТ**

**Чл. 49** (1) Всяка информация, получена при или по повод сключването и изпълнението на този договор, се счита за конфиденциална в отношенията между **ИЗПЪЛНИТЕЛЯ** и трети лица, с изключение на контролни и одитни органи.

(2) **ИЗПЪЛНИТЕЛЯТ** се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на **ВЪЗЛОЖИТЕЛЯ**.

(3) **ИЗПЪЛНИТЕЛЯТ** предоставя на своите работници или служители единствено такава информация, получена при или по повод изпълнението на настоящия договор, която е необходима за изпълнението на техните задължения във връзка с изпълнението му. Разкриването на информация пред работник или служител се осъществява само в такава степен, която е необходима за целите на извършваната от него работа по изпълнението на настоящия договор.

(4) **ВЪЗЛОЖИТЕЛЯТ** се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на **ИЗПЪЛНИТЕЛЯ**.

(5) Изпълнителят трябва да уведоми незабавно Възложителя, друг представител на ръководството или служителя по сигурността на информацията, когато констатира и/или забележи нарушения и/или нередности, които могат да застрашат сигурността на информационните активи в Община Габрово.

(6) Изпълнителят носи отговорност за предприемане на нерегламентиран достъп до информационните активи в Община Габрово, както и ако застраши сигурността на същите, за което дължи неустойка в размер на 10% от договореното възнаграждение.

**Чл. 50** (1) **ВЪЗЛОЖИТЕЛЯТ**, лицата, упълномощени от него и **ИЗПЪЛНИТЕЛЯТ** се задължават да запазят поверителността на всички предоставени документи, информация или други материали, за срок не по-малко от 3 (три) години, считано от 31 декември след предаване към Европейската комисия на окончателните документи по приключването на ОПРР.

(2) Европейската комисия има право на достъп до всички документи, предоставени на лицата, посочени по-горе, като спазва същите изисквания за поверителност.

**Чл. 51** **ИЗПЪЛНИТЕЛЯТ** упълномощава **ВЪЗЛОЖИТЕЛЯ**, Договарящия орган, националните одитиращи органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, наименованието на проекта и размера на предоставената безвъзмездна финансова помощ.

**Чл. 52** При реализиране на своите правомощия **ВЪЗЛОЖИТЕЛЯТ** и **ИЗПЪЛНИТЕЛЯТ** се задължават да спазват изискванията за защита на личните данни съобразно разпоредбите на приложимото европейско и национално законодателство.

**МЕХАНИЗЪМ ЗА ОТЧЕТНОСТ И НЕДОПУСКАНЕ НА НЕРЕДНОСТИ**

**Чл. 53** (1) С оглед задълженията на **ВЪЗЛОЖИТЕЛЯ** за воденето на документацията и отчетността, произтичащи от договора за безвъзмездна финансова помощ, **ИЗПЪЛНИТЕЛЯТ** се задължава да спазва всички указания на Възложителя, в това число но не само: при изготвяне на всякакви документи, воденето на кореспонденция, форма на отчетност на изпълнените дейности, изписването на определени текстове, спазването на определени срокове и др. във връзка с настоящия договор

(2) По смисъла на параграф 36 на чл. 2, от Регламент (ЕС) №1303/2013 и настоящия договор „нередност” е всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез отчитане на неправомерен разход в бюджета на Съюза.

(3) „Измама” по отношение на разходите, съгласно чл.1, параграф 1, буква „а“ от Конвенцията за защита на финансовите интереси на Европейските общности следва да се разбира всяко умишлено действие или бездействие, свързано с: а) използването или представянето на фалшиви, грешни или непълни изявления или документи, което води до злоупотреба или незаконно присвояване на средства от общия бюджет на Европейските общности или бюджети, управлявани пряко от или от името на Европейските общности; б) укриване на информация в нарушение на конкретно задължение, имащо същия резултат; в) използването на такива средства за различни цели от тези, за които те първоначално са били отпуснати.

(4) **ИЗПЪЛНИТЕЛЯТ** е длъжен да не допуска нередности при изпълнение на възложените му с договора работи, както и незабавно да сигнализира **ВЪЗЛОЖИТЕЛЯ** при възникване на съмнения за нередности свързани, както с изпълнението на договора, така и при изпълнението на проекта.

(5) Изпълнителят е длъжен да възстанови всички неправомерно получени суми в пълен размер, ведно с дължимата лихва за периода, през който те са престояли при него в срок от 10 календарни дни след получаване на писмено искане от страна на възложителя.

(6) При невъзстановяване в размера и срока по предходната алинея **ВЪЗЛОЖИТЕЛЯТ** удовлетворява претенциите си от Гаранцията за изпълнение на Договора, както и по общия ред.

(7) Изпълнителят се задължава да запознае лицата, ангажирани с изпълнение на договора с определението за „нередност и измама”.

(8) в случай на установена нередност и/или измама по вина на Изпълнителят, **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** всички неправомерно изплатени суми, заедно с дължимите лихви.

**ИЗМЕНЕНИЕ НА ДОГОВОРА**

**Чл. 54.** Изменение на сключения договора се допуска при условията на чл. 116 от ЗОП.

**ПРЕКРАТЯВАНЕ НА ДОГОВОРА**

**Чл. 55.** Настоящият договор се прекратява без да е необходимо съставянето на изричен документ, считано от датата на настъпване на следните обстоятелства:

1. пълно изпълнение на задълженията на страните по договора;
2. при прекратяване на лиценза на **ИЗПЪЛНИТЕЛЯ**, когато такъв е необходим за изпълнение на дейностите по този договор;
3. с прекратяване на договора за изпълнение на дейностите.

**Чл. 56.** **ВЪЗЛОЖИТЕЛЯТ** може едностранно да прекрати договора с двуседмично писмено предизвестие, когато:

1. **ИЗПЪЛНИТЕЛЯТ** системно и неоснователно забавя изпълнението на своите задължения.
2. при нарушение на изискванията за избягване конфликт на интереси.
3. при установени от компетентните органи измама или нередности, с които **ИЗПЪЛНИТЕЛЯТ** е засегнал интересите на Европейските общности/Европейската банка за възстановяване и развитие, на българската държава и за които **ИЗПЪЛНИТЕЛЯТ** отговаря по договора;
4. при наличие на влязло в сила осъдително съдебно решение по акт за начет на **ИЗПЪЛНИТЕЛЯ;**
5. при започване на процедура по ликвидация на **ИЗПЪЛНИТЕЛЯ;**
6. при откриване на производство по обявяване в несъстоятелност на **ИЗПЪЛНИТЕЛЯ;**
7. спрямо собственик с доминиращо или мажоритарно участие в капитала на дружеството на **ИЗПЪЛНИТЕЛЯ**, спрямо член на управителния орган на **ИЗПЪЛНИТЕЛЯ,** а в случай че член на управителния орган е юридическо лице – спрямо неговия представител в съответния управителен орган е влязла в сила присъда за престъпления против собствеността, против стопанството, против финансовата, данъчната или осигурителната система (изпиране на пари или измама), за престъпления по служба или за подкуп (корупция), както и за престъпления, свързани с участие в престъпна група;
8. спрямо **ИЗПЪЛНИТЕЛЯ** се установи обстоятелство по чл. 118 от ЗОП.

**Чл. 57.** При неизпълнение от страна на **ИЗПЪЛНИТЕЛЯ**, **ВЪЗЛОЖИТЕЛЯТ** има право да развали договора, с отправянето на писмено предизвестие до **ИЗПЪЛНИТЕЛЯ** с предупреждение, че след изтичането на допълнително предоставен в предупреждението подходящ срок за изпълнение, но не повече от 30 (тридесет) дни, ще счита договора за развален, при неизпълнение на задължението на **ИЗПЪЛНИТЕЛЯ** за възстановяване на размера на гаранция в сроковете по този договор.

**ОБМЕН НА ИНФОРМАЦИЯ**

**Чл. 58** (1) Страните по настоящия договор следва да отправят всички съобщения и уведомления помежду си само в писмена форма за действителност.

(2) Адрес за кореспонденция, посочен от **ИЗПЪЛНИТЕЛЯ**: ...................................................

(3) Адрес за кореспонденция, посочен от **ВЪЗЛОЖИТЕЛЯ**: ..................................................

(4) При промяна на адреса си за кореспонденция всяка от страните е длъжна назабавно да уведоми другата страна за промяната, В противен случай изпратената кореспонденция на посочения в настоящия договор адрес се счита за валидно връчена.

**ДОПЪЛНИТЕЛНА РАЗПОРЕДБА**

**Чл. 59** За целите на настоящия договор понятието ДЕФЕКТ има следното значение: проявен и/или установен недостатък в изпълнените дейности предмет на настоящия договор, който се изразява в отклонение от изискванията на Договора, Техническите спецификации, Техническото предложение и/или нормативната уредба, както и в неправилно функциониране на доставено и монтирано от Изпълнителя оборудване по причина, за която същият отговаря.

**ЗАКЛЮЧИТЕЛНИ КЛАУЗИ**

**Чл. 60** (1) За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското право, като страните уреждат отношенията си чрез споразумение, изразено писмено.

(2) Страните са длъжни да положат всички усилия, за да постигнат уреждане на възникнали между тях спорове по взаимно съгласие. Всяка от страните е длъжна да отговори в срок от 5 работни дни на искане на другата страна за уреждане на възникнал спор по взаимно съгласие, изразено писмено.

(3) След изтичането на срока по ал. 2 или опитите за уреждане на спора не са довели до резултати в срок от 20 работни дни от датата на първото искане, всяка от страните може да защити правата си по предвидения от закона ред,

**Чл. 61.** (1) Техническите спецификации, както и Техническото предложение и Ценовото предложение и приложенията към тях, подадени от **ИЗПЪЛНИТЕЛЯ** в процедурата за възлагане на обществената поръчка, представляват неразделна част от този договор.

(2) Всички клаузи в настоящия договор следва да се тълкуват непротиворечиво и съгласно документацията по ал. 1.

**Чл. 62** За всички неуредени е настоящия договор отношения между страните се прилагат разпоредбите на действащото законодателство на Р България.

**Чл. 63** Отговорността на **ИЗПЪЛНИТЕЛЯ** по този договор изтича с изтичането на сроковете по чл. 17, ал. 1 и чл. 30, ал. 1, който от двата изтича последен.

Настоящият договор се състави в два еднообразни екземпляра – по един за **ВЪЗЛОЖИТЕЛЯ и за ИЗПЪЛНИТЕЛЯ**, и влиза в сила от датата на подписване,

Неразделна част от настоящия договор са описаните по-долу приложения.

ПРИЛОЖЕНИЯ:

Техническо предложение и неговите приложения;

Ценово предложение и неговите приложения;

Списък на техническите лица, които ще участват при изпълнение на поръчката,

Гаранция за добро изпълнение…………………………………………………………………

ВЪЗЛОЖИТЕЛ: ИЗПЪЛНИТЕЛ:

Кмет на Община Габрово: ..............................................

............................................... /………………..……../

/Таня Христова/

Главен Счетоводител:

..............................................

Юрисконсулт:

................................................